Síðani er neyðugt at gera eina fyribils útveljan av møguligum virksemi við støði í tøka økinum, leysliga mettum kostnaði og tíðarrammu. Við støði í hesum kann farast undir eina tilgongd við bygnaði, ið líkist tí við nýggju fimleikarhøllini við Løkin, har eitt byggiprogramm verður gjørt. Viðtøka: Mentanarnevndin hevur á fundi 12/06-2012 samtykt at taka undir við tilmælinum frá teknisku deild, og mælir til, at ein bólkur verður settur at arbeiða víðari, sum skal vera liðugur við álit 1. oktober. Mælt varð til, at øll børn í kommununi skulu ganga í skúlum í kommununi. Mælt varð tó til eina millumskipan, soleiðis at næmingarnir fáa høvi at gera seg lidnar í tí skúlanum, tey ganga í. Mentanarnevndin valdi á fundi 19. oktober 2010 at útseta málið fyribils. Aftrat tí kemur skúlabarnaflutningar av Skála út á Strendur á umleið kr. 100.000 árliga. Mentarnardeildin hevur ta fatan, at størra úrvalið av vallærugreinum og breytum í Runavíkar Kommunuskúla hevði gagnað framhaldsdeildarnæmingunum av Skála eisini. Samstundis høvdu læraratímar ivaleyst fylgt við, um næmingarnir av Skála framyvir koma at ganga í Runavíkar Komunuskúla, og soleiðis hevði útboðið kunna blivið uppaftur betur. Her verður t. d. hugsað um foreldur og næmingar á Skála, Skúlastýrið á Skála og skúlamyndugleikarnar á Skála og í Runavíkar Kommunuskúla. Tað er ein politisk avgerð, um man vil broyta verandi skipan. Um tað verður gjørt, mælir mentanardeildin til, at ein skiftisskipan verður gjørd, soleiðis at næmingarnir, sum ganga á Strondum í løtuni, fáa møguleikan at gera seg lidnan har, um tey ynskja tað. 3. 12/00584-2 Fíggjarætlan fyri 2013 fyri Bókasavnið við Løkin. Tilráðing frá Mentanardeildini: Mentanardeildin hevur gjørt uppskot til fíggjarætlan fyri 2013, sum er meinlík uppskotinum fyri 2012, t. v. s. at kommununar partur er kr. 499.040. Hendan fíggjarætlanin er tí fyribils, eftirsum tann endaliga fíggjarætlanin verður samtykt í samband við fíggjarætlanararbeiðið hjá Býráðnum í heyst. Tilráðing frá Teknisku deild: Skotið verður upp at umraðfesta játtaninar til Vatnveiting av Skála og til Spillvatnsætlanina, soleiðis, at tað í ár verður lagdur størri dentur á vatnveitingina. Stig 1 av vatnveitingini er boðið út og er klárt at fara í gongd. Stig 1 fevnir um atkomuveg, støði undir brunnum, vatnleiðing og leiðingsgrøv, dren og undirføringar og el- og telearbeiði. Men samstundis er fyrireikingin av spillvatnsætlanini komin stutt, millum annað manglar endalig raðfesting og projektering, og tað er ivasamt, um arbeiðast kann við skili fyri alla avsettu upphæddina uppá 2,5 mió kr. Skotið verður tí upp at arbeiðið við spillvatnsætlanini í ár verður avmarkað til fyrireiking og projektering fyri 0,5 mió kr og at flyta 2 mió kr frá RS 661 til RS 651 Viðtøka Tekniska Nevnd hevur á fundi tann 12. juni 2012 mælt til at fylgja tilmælinum frá teknisku deild. Viðtøka Býráðið hevur á fundi 21/06-2012 samtykt at taka undir við Teknisku nevnd. Tað er ongin orðaður politikkur um hvussu setanarmannagongdir skulu vera, og eru tí onkuntíð ivamál um, hvør ið skal manna ymisku setanarbólkarnar. Ynski er um, at setanarmannagongdin verður útgreinað og niðurskrivað, soleiðis at ivamál og óhepnar tilgongdir ikki koma fyri. Uppskot til setanarmannagongd: Setanarbólkur: Í samband við setan av størvum í fyrisitingini, verður ein setanarbólkur settur. uttanfyristandandi, ið hevur serliga vitan og kennskap til starvsøkið. Setan: Leiðarar verða settir í starv av býráðnum, eftir innstilling frá setanarbólkinum og við tilmæli frá fíggjarnevndini. Starvsfólk í fyrisitingini verða sett í starv av fíggjarnevndin, eftir tilmæli frá setanarbólkinum. 6. 12/00391-19 Hølisviðurskiftini hjá barnaansingini á dagstovninum Varðanum á Skála Tilráðing frá Sosialu deild: Tekniska deild hevur biðið um tilboð uppá arbeiðið frá tveimum byggifyritøkum. Tekniska deild mælir til at taka av lægra tilboðnum. Sosiala deild tekur undir við tilmælinum frá Teknisku deild. Viðtøka Fíggjarnevndin hevur á fundi 14.06. 2012 samtykt at taka undir við tilmælinum frá Sosialu nevnd og fíggjarleiðaranum. Viðtøka Býráðið hevur á fundi 21/06-2012 samtykt at taka undir við sosialu nevnd og fíggjarnevndini. 7. 12/00594-1 Meirjáttan av fíggjarkarmi kr. 1,7 mió. Ein fortreyt fyri, at LOA-grunnurin stuðlar hesi upphædd, er, at Runavíkar kommuna játtar aðrar 1,7 mió kr. til verkætlanina, sum eru neyðugar, um ætlaðu tillagingarnar skulu kunna gerst. Broytingar í mun til vinnandi uppskotið: Síðani vinnandi uppskoti um at byggja fimleikarhøllina við Løkin varð funnið í februar í ár, hevur tætt samskifti verið millum Runavíkar Kommunu og LOA-grunnin við tí fyri eyga at betra uppskotið. Í samráð við LOA-grunnin eru ymiskar broytingar gjørdar í vinnandi uppskotinum. • Balkongin omanfyri áskoðaraplássini í fimleikahøllini fevnir nú um alla norðursíðuna av fimleikahøllini. • Vestari partur av balkongini er settur av til styrki og konditiónsvenjing fyri allar ítróttargreinar • Eystari partur av balkongini er settur av til uppihald. • Tøka plássið til vanligan fimleik er víðkað. Viðtøka Fíggjarnevndin hevur á fundi 14.06. 2012 mælt til at hækka fíggjarkarmin til fimleikarhøllina við 1,7 mió. kr. Viðtøka Býráðið hevur á fundi 21/06-2012 samtykt at taka undir við fíggjarnevndini.